
Az íjászat, mint fejlesztő eszköz a szenzoros integráció zavar tüneteket mutató gyerekek körében

Kulcsszavak: Szenzoros Integráció Zavar (SPD), szenzoros élmények, önszabályozás, végrehajtó funkciók, figyelem, íjászat
Kutatásunk célja, hogy megvizsgáljuk az íjászat, mint innovatív fejlesztő program hatását a szenzoros élményekre, önszabályozásra, végrehajtó funkciókra, figyelemre az előmérés és kontrollcsoport eredményeihez viszonyítva, illetve, hogy azonosítsuk a változók közötti összefüggéseket.
A résztvevők szenzoros integráció zavar (SPD) tüneteket mutató, 7-8 éves, Waldorf iskolába járó tanulók. Két csoportra osztottuk őket: a kísérleti csoportra (N=6; 2 lány, 4 fiú) és a várakozó kontrollcsoportra (N=6; 2 lány, 4 fiú). Kis létszámú kísérleti kutatási design-t, csoportok közötti előmérést és utómérést (1 és 2) alkalmaztunk. A két csoportot a Szenzoros és
Mozgásos Élmények Kérdőív, a Végrehajtó Funkciók Kérdőív 1-3 osztályos tanulóknak (ESQ), a Kisgyerekek Önértékelésének Viselkedését Bemutató Értékelési Skála (BRSPS), a Hanoi torony, a Toulouse-Pieron teszttel mértük fel.
Kutatásunk eredményei szignifikáns különbséget mutattak a kísérleti csoport előmérése és utómérése között, a figyelem és végrehajtó funkciók fejlődésében, ellenben nem találtunk különbséget a kísérleti és várakozó kontrollcsoport között és szignifikáns változást az önértékelésben. Az eredmények alapján következtethetünk arra, hogy az íjászat hatással bír a végrehajtó funkciók és figyelem alakulására.



